Elu viib kokku jumalikult hästi joonistava, kuid miskipärast koristajana leiba teeniva kontkõhna tüdruku, aadlisuguvõsa vesivõsu ning täiesti võimatute kommetega noore koka. Neist saab üliluksuslikke aegu näinud vanas ja üüratu suures Pariisi korteris (lugege vannitoa kirjeldust, nutt tuleb peale, üks neid imekauneid  tualettruume, kuhu võiks elama jäädagi) omamoodi perekond, kes võõrastusest üle saades lepib üksteise veidrustega. Hakkab neid armastamagi. Ja kuna häid lambaid mahub ühte lauta palju, siis ... Ega ma kõike ka välja ei räägi.